laion/Wikipedia-Exotic huggingface dataset:
სუსანა არპი

სუსანა არპ იტურიბარია (ესპ. Susana Harp Iturribarría; დ. 1968 წლის 8 აპრილი, ოახაკა-დე-ხუარესი, ოახაკა , მექსიკა) - მექსიკელი მომღერალი და კომპოზიტორი, მრავალი ჯილდოს მფლობელი მუსიკოსი, რომელიც მღერის რამდენიმე ენაზე, ძირითადად, ესპანურად. ↑ შუსანა ჰარპ "მყ სპაცე" – Music. Myspace.com. ციტირების თარიღი: 2011-13-12. ↑ Vargas, Santos, 2009; 12-17:"Susana Harp has become one of the most prominent singers in the music scene of Oaxaca." სუსანა ჰარპის ოფიციალური საიტი
დიეს-დე-ოქტუბრე

დიეს-დე-ოქტუბრე (ესპ. Diez de Octubre) — კუბის დედაქალაქ ჰავანის ერთ-ერთი მუნიციპალიტეტი. წარმოადგენს დედაქალაქის ერთ-ერთ უძველეს მუნიციპალიტეტს. დაარსდა XVII საუკუნის მეორე ნახევარში და მოსახლეობის სწრაფი ზრდის გამო ქალაქის რანგში ავიდა. ეს მაღალურბანიზებული ტერიტორია არ მიეკუთვნება აგრარულ ზონას. მთავარ წარმოებებს შორისაა კვების მრეწველობა, რკინა და ფოლადი, სარკინიგზო სამუშაოები, რკინის კონტეინერები სამედიცინო დანიშნულებისთვის, ტექსტილი და ა. შ. კუბის მუნიციპალიტეტები კუბის ქალაქების სია Diez de Octubre Street დაარქივებული 2011-12-15 საიტზე Wayback Machine.
გუანაბაკოა

გუანაბაკოა (ესპ. Guanabacoa) — კუბის დედაქალაქ ჰავანის აღმოსავლეთი, კოლონიური გარეუბანი და ერთ-ერთი მუნიციპალიტეტი. ცნობილია თავის ისტორიული სანტერიით და პირველი აფრიკული კაბილდოთი ჰავანაში. ამ ტერიტორიაზე გაიმართა გუანაკაბოის ბრძოლა — შეტაკება ბრიტანულ და ესპანურ ძალებს შორის ჰავანის ბრძოლისას, შვიდწლიანი ომის მიმდინარეობისას. მუნიციპალიტეტსი ვრცელი ვაკეები მიწათმოქმედებისათვის გამოიყენება. ურბანული არეალები შემაღლებულ ადგილებზე მდებარეობს  ესპანეთი ხეტაფე, ესპანეთი. კუბის მუნიციპალიტეტები კუბის ქალაქების სია Guanabacoa
ჰაბანა-დელ-ესტე

ჰაბანა-დელ-ესტე (ესპ. Habana del Este — აღმოსავლეთი ჰავანა) — კუბის დედაქალაქ ჰავანის ერთ-ერთი მუნიციპალიტეტი. სახელი მომდინარეობს იმ ფაქტით, რომ იგი ჰავანის აღმოსავლეთ ნაწილში მდებარეობს. მოიცავს ჭარბად დასახლებულ არეალებს. სიუდად-დე-ლა-ჰაბანის პროვინციის ჩრდილოეთით, 24 კმ სიგრძეზე იშლება ე. წ. აღმოსავლეთი პლაჟები (Playas del Este). მათ შორისაა ტარარა, ელ-მეგანო, ბაკურანაო, სანტა-მარია-დელ-მარი და ა. შ. ეს პლაჟები ძალზედ პოპულარულია ტურისტებში, თავის შესანიშნავი ბუნებრივი პირობებით. კუბის მუნიციპალიტეტები კუბის ქალაქების სია details of municipality დაარქივებული 2006-01-03 საიტზე Wayback Machine.
ლა-ლისა

ლა-ლისა (ესპ. La Lisa) — კუბის დედაქალაქ ჰავანის ერთ-ერთი მუნიციპალიტეტი. გააჩნია რამდენიმე გარეუბანი, მათ შორის ალტურას-დე-ლა-ლისა, ელ-კანო, პუნტა-ბრავა, სან-აგუსტინი და ა. შ. კუბის მუნიციპალიტეტები კუბის ქალაქების სია რუკა havananightlife.com
მარიანაო

მარიანაო (ესპ. Marianao) — კუბის დედაქალაქ ჰავანის ერთ-ერთი მუნიციპალიტეტი. მდებარეობს ჰავანიდან 6 მილით სამხრეთ-დასავლეთით და მასთან დაკავშირებულია მარიანაოს რკინიგზით. დაარსდა 1830 წელს. მარიანაო შემაღლებულ ადგილას მდებარეობს, ზღვის დონიდან 1500 ფუტზე, შესაბამისად გამოირჩევა ჯანსაღი ჰაერით. ჰავანის ზრდასთან ერთად, 1930-1940-იან წლებში მარიანაო მისი ერთ-ერთი გარეუბანი გახდა. მუნიციპალიტეტის ტერიტორიაზე აღმართულია კუბელი ფიზიკოსის, დოქტორ კარლოს ფინლეის პატივსაცემი მონუმენტი. კუბის მუნიციპალიტეტები კუბის ქალაქების სია details of municipality დაარქივებული 2006-01-03 საიტზე Wayback Machine. (Spanish)
ეიჯიზმი

ეიჯიზმი — უარყოფითი ან დამამცირებელი დამოკიდებულება სხვა ადამიანის მიმართ მისი ასაკის გამო. ასეთი ტიპის დისკრიმინაცია მოიცავს ყველა ასაკობრივ ჯგუფს, თუმცა ყველაზე ხშირად ხანშიშესულ ადამიანებთან დამოკიდებულებას ეხება. რ. ბატლერი იყო პირველი, რომელმაც ეს ტერმინი იხმარა. მან ეიჯიზმი განსაზღვრა, როგორც ზოგიერთ ახალგაზრდისა და ზრდასრული ადამიანების ღრმად დამალული შფოთვის გამოვლინება, მოხუცი ადამიანებისადმი, დაავადებებისადმი, ინვალიდებისადმი მათი პიროვნული ზიზღი, დაუცველობის, უსარგებლობის და სიკვდილის შიში. მოგვიანებით, ეიჯიზმი მან აღწერა, როგორც პროცესი, რომელიც ეფუძნება მუდმივ სტერეოტიპიზაციასა და დისკრიმინაციას დაბერების, ასაკის მატების გამო, ისევე, როგორც რასიზმი და სექსიზმი ეფუძნება კანის ფერსა და სქესს. ზოგიერთი ავტორს მიაჩნია, რომ საზოგადოების ახალგაზრდებზე ფოკუსირებაც ეიჯიზმის გამოხატულებაა. თავის მხრივ, ეიჯიზმი მოიცავს ორ სახეს: ინსტიტუციონალისტური ეიჯიზმი - როდესაც იურიდიულად არის გამყარებული ადამიანთა გარკვეული ასაკობრივი ჯგუფის დისკრიმინაციის უფლება. შინაგანი ეიჯიზმი - მოიცავს დამამცირებელ ინტერპერსონალურ მოქმედებებს, ნეგატიურ აზრებსა და ქცევებს (მაგ.: იგნორირება, ფიზიკური ან ფსიქიკური ძალადობა და ა.შ.). ეიჯიზმის მიმართ არსებობს განსხვავებული მიდგომები: პირველი მიდგომის თანახმად, ეიჯიზმი ვლინდება მხოლოდ ხანშიშესული ადამიანების მიმართ. საზოგადოებაში ამ ადამიანთა ჯგუფი გარკვეულწილად უმცირესობაშია და ისინი სახელმწიფოსთვის ზედმეტ ტვირთად იქცევიან. ასაკის მატებასთან ერთად მცირდება ამ ადამიანთა პატივისცემის დონე, შესაბამისად, გარშემომყოფები ასაკოვან ადამიანებს აღარ განიხილავენ როგორც თანასწორს და დამამცირებლად ექცევიან. მეორე მიდგომის თანახმად, ეიჯიზმი ვრცელდება არა მხოლოდ ხანშიშესულ ადამიანთა ჯგუფზე, არამედ ნებისმიერ იმ შემთხვევაში, როდესაც ადამიანის დისკრიმინირება ხდება ასაკობრივი ნიშნის მიხედვით. ცხოვრების ყოველ ეტაპზე ადამიანი ეჯახება ასაკთან დაკავშირებულ შეზღუდვებს. გამოდის, რომ ეიჯიზმი ეხება პიროვნების ცხოვრების ყოველ ეტაპს და არა მხოლოდ გვიან პერიოდს. ეთნოცენტრიზმი ნაციზმი ფაშიზმი ქსენოფობია შოვინიზმი რასიზმი Краснова О.В., Лидере А.Г. - Социальная психология старения ეიჯიზმი - სტერეოტიპები და პრეჯუდისები ასაკის შესახებ დაარქივებული 2005-11-30 საიტზე Wayback Machine. ეიჯიზმი - დისკრიმინაცია ასაკის მიხედვით დაარქივებული 2012-02-03 საიტზე Wayback Machine.
ბულგარეთის მონარქების სია

ქვემოთ მოცემულია ბულგარეთის მონარქების სია. ბულგარეთის პრემიერ-მინისტრების სია ბულგარეთის პრეზიდენტი Detailed list of Bulgarian rulers (PDF) ↑ 1.0 1.1 Andreev, pp. 146–147 ↑ Andreev, pp. 157–158 ↑ Andreev, p. 173 ↑ Andreev, p. 184 ↑ Andreev, p. 193 ↑ Andreev, p. 197 ↑ Andreev, p. 205 ↑ Andreev, p. 208 ↑ Andreev, p. 211 ↑ Andreev, p. 229 ↑ Andreev, p. 233 ↑ Andreev, p. 136 ↑ Andreev, p. 239 ↑ Andreev, p. 240 ↑ Andreev, p. 251 ↑ Andreev, p. 254 ↑ 17.0 17.1 Andreev, p. 263 ↑ Andreev, p. 267 ↑ Andreev, p. 286 ↑ Andreev, p. 298
პლაია (ჰავანა)

პლაია (ესპ. Playa) — კუბის დედაქალაქ ჰავანის ერთ-ერთი მუნიციპალიტეტი. მდებარეობს ქალაქის უკიდურეს ჩრდილო-დასავლეთ ნაწილში. გადაჭიმულია მდინარე ალმენდარესიდან დასავლეთით, სანტა-ფემდე. ჩრდილოეთით გადის ზღვაზე. სიტყვა პლაია ესპანურად პლაჟს ნიშნავს. კოლუმბამდელ ხანაში ამ არეალში ადგილობრივი ტაინოს ხალხი სახლობდა, შესაბამისად, დღეს მრავლად მოიპოვება არქეოლოგიური მასალა. რაიონში განლაგებულია უცხოეთის მრავალი ქვეყნის საელჩო. კუბის მუნიციპალიტეტები კუბის ქალაქების სია Cubasi დაარქივებული 2006-01-03 საიტზე Wayback Machine. - მუნიციპალიტეტის დეტალები (ესპანური)
კორალილიო

კორალილიო (ესპ. Corralillo) — ქალაქი და მუნიციპალიტეტი კუბაში, ვილია-კლარას პროვინციაში. მდებარეობს ზღვის დონიდან 15 მ სიმაღლეზე. დაარსდა 1831 წელს, ხოლო როგორც მუნიციპალიტეტი შეიქმნა 1879 წელს. მუნიციპალიტეტის ფართობია 843 კმ². 2004 წლის აღწერის მონაცემებით მუნიციპალიტეტში ცხოვრობდა 27,571 ადამიანი. მოსახლეობის სიმჭიდროვე შეადგენს 32,7 ადამიანს კმ²-ზე. კუბის მუნიციპალიტეტები კუბის ქალაქების სია ↑ Guije.com. Corralillo. ციტირების თარიღი: 2007-10-09. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-09. ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-09. (ესპანური)
პლასა-დე-ლა-რევოლუსიონი

პლასა-დე-ლა-რევოლუსიონი (ესპ. Plaza de la Revolución) — კუბის დედაქალაქ ჰავანის ერთ-ერთი მუნიციპალიტეტი და მოედანი. მუნიციპალიტეტი გადაჭიმულია მოედნიდან დაბლა, ზღვამდე. ასევე მოიცავს ვედადოს რაიონს. მოედანი მსოფლიოს ქალაქების მოედნებს შორის სიდიდით 31-ე ადგილზეა და 72000 მ² ფართობს იკავებს. ამ მოედანზე გამართულა მრავალი პოლიტიკური აქცია, აქედან მიმართავდნენ ხალხს ფიდელ კასტრო და სხვა პოლიტიკური ლიდერები. მმართველობის დროს, მნიშვნელოვან შემთხვევებში, კასტრო მოედნიდან მილიონობით ადამიანს მიმართავდა, ტრადიციად იყო მიმართვა ყოველი წლის 26 ივლისს. მოედანის მთავარი ნაგებობაა ხოსე მარტის მემორიალი, რომელიც 109 სიმაღლის კოშკსა და 18 მ სიმნაღლის სტატუეტს წარმოადგენს. მოედნის გარშემო განლაგებულია ეროვნული ბიბლიოთეკა, მრავალი სამინისტრო და სხვა შენობები. მონუმენტის უკან მდებარეობს ყოფილი მმართველი ფიდელ კასტროს ოფისი, რომელიც მკაცრად დაცულია. მემორიალის მოპირდაპირე მხარეს, გაკრულია ჩე გევარას ცნობილი სურათი სლოგანით: "Hasta la Victoria Siempre" (ყოველთვის გამარჯვებისკენ). მოედნისა და ხოსე მარტის მემორიალის მშენებლობა ფულხენსიო ბატისტას მმართველობის დროს დაიწყო და 1959 წელს დასრულად (ხელისუფლებაში ფიდელ კასტროს მოსვლის წელს). თავდაპირველად მას პლასა-სივიკა (Plaza Cívica — სამოქალაქო მოედანი) ერქვა, კუბის რევოლუციის (1959) შემდეგ კი პლასა-დე-ლა-რევოლუსიონ (რევოლუციის მოედანი) ეწოდა. 2004 წელს, მუნიციპალიტეტის მოსახლეობა 161 631 ადამიანს შეადგენდა. 12 კმ² ფართობზე მოსახლეობის სიმჭიდროვე იყო 13 469,3 ადამიანი კმ²-ზე. ხოსე მარტის მემორიალი კუბის ეროვნული თეატრი მოედანი და შინაგან საქმეთა სამინისტროს ხედი ხოსე მარტის მემორიალიდან კუბის მუნიციპალიტეტები კუბის ქალაქების სია Historia del memorial Spanish. Memorial José Martí. დაარქივებულია ორიგინალიდან — 3 თებერვალი 2007. ციტირების თარიღი: 26 March 2007. Havana's Che Guevara Mural gets a Twin დაარქივებული 2010-01-17 საიტზე Wayback Machine. ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06.
საქართველოს ნახშირის მომპოვებელი საწარმოო გაერთიანება

საქართველოს ნახშირის მომპოვებელი საწარმოო გაერთიანება (საქნახშირი) — სსრ კავშირის ნახშირის მრეწველობის საწარმოო გაერთიანება ქ. ქუთაისში. ამუშავებდა ტყიბულ-შაორისა და ტყვარჩელის ნახშირისა და ახალციხის მურა ნახშირის საბადოებს- აერთიანებდა ტყიბულის ლენინის სახელობის, ორჯონიკიძის სახელობის, „დასავლეთისა“ და „აღმოსავლეთის“ (№ 2) შაყტებს, ტყვარცელის შახტების სამმართველოებს — ლენინის სახელობისა (№ 8 და სსრკ 50-ე წლისთავის სახელობის შახტები) და ლაკობას სახელობისა (№ 2, №3 და №5 შახტები), ახალციხის №1 შახტს, ტყიბულისა და ტყვარჩელის ცენტრალურ მამდიდრებელ ფაბრიკებსა და ორჯონიკიძის სახელობის შახტის მომსახურე მამდიდრებელ ფაბრიკას. საქართველოში ნახშირის მოპოვება ტყიბულის საბადოს დამუშავებით დაიწყო 100 წელზე მეტი ხნის წინათ, ხოლო რუსთავის მეტალურგიული ქარხნის მშენებლობასთან დაკავშირებით 1944 წლიდან ფართოდ გაიშალა შახტების მშენებლობა. 1945-1948 წლებშიტყვარჩელში საფუძველი ჩაეყარა №3, 4, 5 და 6 შახტების მშენებლობას (წლიური საწარმოო სიმძლავრე 870 ათ. ტ), 1946 წელს ტყვარჩელში, ხოლო 1953 წელს ტყიბულში ამოქმედდა ნახშირის ცენტრალური მამდიდრებელი ფაბრიკები, 1948 წლიდან ახალციხის საბადოშ დაიწყო მურა ნახშირის მოპოვება. 1928 წელს საქართველოში მოიპოვეს 85 ათ. ტ. ტაბატაძე გ., ქართული საბჭოთა ენციკლოპედია, ტ. 9, თბ., 1985. — გვ. 179.
პითეკანთროპი

პითეკანთროპი — ადამიანის მსგავსი მაიმუნი. ამ სახელით მეცნიერები იხსენიებენ იმ არსებას, რომელიც ჯერ კიდევ ცხოველთა სამეფოდან არ იყო გამოყოფილი, მაგრამ განსხვავდებოდა მაიმუნისაგან და რომელსაც გააჩნდა ის უმთავრესი ნიშან-თვისება, რაც ადამიანს: იგი ორ ფეხზე დადიოდა. ამასთანავე, მისი ტვინი ორჯერ აღემატებოდა მაიმუნისას. პითეკანთროპის ევოლუციის შედეგად წარმოიშვა ნეანდერტალელი, რომელიც თანამედროვე ადამიანის პარალელურად ბინადრობდა ევროპის ტერიტორიაზე. მთელი ეს პროცესი წარიმართა ქვის ხანაში ანუ პალეოლითში. შეგიძლიათ იხილოთ მედიაფაილები თემაზე „პითეკანთროპი“ ვიკისაწყობში. Human Timeline (Interactive) — Smithsonian, National Museum of Natural History ენციკლოპედია „ბრიტანიკა“ დიდი რუსული ენციკლოპედია[მკვდარი ბმული]
საგუა-ლა-გრანდე

საგუა-ლა-გრანდე (ესპ. Sagua la Grande) — ქალაქი და მუნიციპალიტეტი კუბაში, ვილია-კლარას პროვინციაში. ქალაქის სიახლოვეს ოკეანეში, არის საბანა-კამაგუეის არქიპელაგის რიფები. დაარსდა 1812 წელს, ხოლო როგორც მუნიციპალიტეტი შეიქმნა 1842 წელს. XX საუკუნის დასაწყისში საგუა-ლა-გრანდე და მისი პორტი იყო მნიშვნელოვანი სავაჭრო ცენტრი. ამჟამად ქალაქის ეკონომიკა ეფუძნება ქიმიურ და კვების მრეწველობას. მიმდინარეობს შაქრისა და ბრინჯის წარმოება. განვითარებულია ასევე მესაქონლეობა და თევზჭერა. არის ფართო ქუჩები და მეჩხერი მოძრაობა, რაც განაპირობებს ქალაქში მშვიდი ატმოსფეროს არსებობას. მუნიციპალიტეტის ფართობია 661 კმ². 2004 წლის აღწერის მონაცემებით ქალაქში ცხოვრობდა 56,097 ადამიანი. მოსახლეობის სიმჭიდროვე შეადგენს 84,9 ადამიანს კმ²-ზე. კუბის მუნიციპალიტეტები კუბის ქალაქების სია ↑ Guije.com. Sagua la Grande. ციტირების თარიღი: 2007-10-09. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-09. ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-09. (ესპანური)
პლასეტასი

პლასეტასი (ესპ. Placetas) — ქალაქი და მუნიციპალიტეტი კუბაში, ვილია-კლარას პროვინციაში. მდებარეობს ქვეყნის ცენტრალურ ნაწილში, ზღვის დონიდან 205 მ სიმაღლეზე. ქალაქი ცნობილია ასევე როგორც ლა-ვილია-დე-ლოს-ლაურელესი. დაარსდა 1861 წელს. განვითარებულია შაქრის ლერწმის, თამბაქოსა და ხილის წარმოება. როგორც მუნიციპალიტეტი შეიქმნა 1879 წელს. ქალაქის სიახლოვეს მოიპოვება ოქრო და ასფალტი. პლასეტასი განთქმულია თავისი კარნავალებით. 1887 წელს აქ დაიბადა ესპანელი სამხედრო ლიდერი ემილიო მოლა. მუნიციპალიტეტის ფართობია 601 კმ². 2004 წლის აღწერის მონაცემებით მუნიციპალიტეტში ცხოვრობდა 71,837 ადამიანი. მოსახლეობის სიმჭიდროვე შეადგენს 119,5 ადამიანს კმ²-ზე. კუბის მუნიციპალიტეტები კუბის ქალაქების სია ↑ Guije.com. Placetas. ციტირების თარიღი: 2007-10-09. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-09. ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-09. (ესპანური)
26 ივლისის მოძრაობა

26 ივლისის მოძრაობა (ესპ. Movimiento 26 de Julio; M-26-7) — რევოლუციური მოძრაობა კუბაში, დაარსებული ფიდელ კასტროს მიერ 1953 წელს. მოძრობამ 1959 წლის 1 იანვარს დაამხო ფულხენსიო ბატისტას ხელისუფლება. მან სახელწოდება მიიღო 1953 წლის 26 ივლისს მონკადას ყაზარმაზე რევოლუციონერების თავდასხმის მიხედვით. მოძრაობის რეორგანიზაცია მოხდა მექსიკაში 1955 წელს. მისი უმთავრესი ამოცანა გახდა ჩამოეყალიბებინა ორგანიზებული პარტიზანული ძალები, რომლებიც იბრძოლებდნენ ბატისტას რეჟიმის დასამხობად. კუბის რევოლუციის ისტორია. Материалы по Кубинской революции в Библиотеке Йельского Университета Фидель Кастро и создание «Движения 26 июля» დაარქივებული 2010-07-22 საიტზე Wayback Machine.
რეგლა (კუბა)

რეგლა — კუბის დედაქალაქ ჰავანის ერთ-ერთი მუნიციპალიტეტი, კომერციული, საპორტო და ინდუსტრიული გარეუბანი. ქალაქი ცნობილია თავის მდიდარი კოლონიური ისტორიით. პირველი დასახლებები ამ არეალში 1690-იან წლებში გაჩნდა, ამავე პერიოდში აშენდა წმინდა მარიამის ეკლესიაც. ქალაქის დაარსების ოფიციალურ თარიღად 1765 წელი მიიჩნევა. XIX საუკუნეში იგი კონტრაბანდისტების ცენტრს წარმოადგენდა. ამჟამად ქალაქი ცნობილია საცეკვაო ანსამბლ „გუარაჩეროს დე რეგლათი“. 2004 წელს, მუნიციპალიტეტის მოსახლეობა 44 431 ადამიანს შეადგენდა. 9 კმ² ფართობზე მოსახლეობის სიმჭიდროვე იყო 4 936,8 ადამიანი კმ²-ზე. კორსიკო, იტალია რიჩმონდი, აშშ კუბის მუნიციპალიტეტები კუბის ქალაქების სია Unofficial Regla Sister City Web Site დაარქივებული 2007-03-14 საიტზე Wayback Machine. ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06. ↑ 'Forgotten Cities' Hope to Bridge Chasm Between U.S. and Cuba. დაარქივებულია ორიგინალიდან — 2005-04-21. ციტირების თარიღი: 2011-12-14.
მანიკარაგუა

მანიკარაგუა (ესპ. Manicaragua) — ქალაქი და მუნიციპალიტეტი კუბაში, ვილია-კლარას პროვინციაში. განვითარებულია სოფლის მეურნეობა, მოჰყავთ თამბაქო და ყავა. ეს უკანასკნელი იზრდება მთის ფერდობებზე. მუნიციპალიტეტის ფართობია 1,063 კმ². 2004 წლის აღწერის მონაცემებით მუნიციპალიტეტში ცხოვრობდა 73,370 ადამიანი. მოსახლეობის სიმჭიდროვე შეადგენს 69,0 ადამიანს კმ²-ზე. კუბის მუნიციპალიტეტები კუბის ქალაქების სია ↑ Statoids. (July 2003)Municipios of Cuba. ციტირების თარიღი: 2007-10-09. ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-09. (ესპანური)
სან-მიგელ-დელ-პადრონი

სან-მიგელ-დელ-პადრონი (ესპ. San Miguel del Padrón) — კუბის დედაქალაქ ჰავანის ერთ-ერთი მუნიციპალიტეტი. იგი ჰავანის სამხრეთ-აღმოსავლეთი გარეუბანია. ეს ვრცელი დემოგრაფიული არეალი 1940-იანი წლების ბოლომდე დაუსახლებელი იყო, მასიური დასახლება ადრეულ 60-იან წლებში დაიწყო. ამავე წლებში ის ადმინისტრაციულად გუანაბაკოის მუნიციპალიტეტს დაექვემდებარა. 1970-იან წლებში სან-მეგელ-დელ-პადრონი კუბის რაიონებს შორის ერთ-ერთი ყველაზე მოუწესრიგებელი იყო, რაც განპირობებეული იყო შავი ბაზრის საქონლითა და სურსათ-სანოვაგით. 2004 წელს, მუნიციპალიტეტის მოსახლეობა 159,273 ადამიანს შეადგენდა. 26 კმ² ფართობზე მოსახლეობის სიმჭიდროვე იყო 6 125,9 ადამიანი კმ²-ზე. კუბის მუნიციპალიტეტები კუბის ქალაქების სია ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-06. (ესპანური) ↑ Statoids. (July 2003)Municipios of Cuba. ციტირების თარიღი: 2007-10-06.
ჰიპნოზი

ჰიპნოზი (ძვ.-ბერძნ. ὕπνος - ძილი) — ცნობიერების შეცვლილი მდგომარეობა, რომელიც ხასიათდება ღრმა მოდუნებით, შთაგონებისადმი მიმღებლობით, აღქმის, მეხსიერების, მოტივაციის და თვითკონტროლის ცვლილებებით. ჰიპნოზში მყოფი ადამიანი გარეგნულად ძილის მაგვარ მდგომარეობაში იმყოფება, თუმცა ძილი მასში საერთოდ არ მონაწილეობს. ჰიპნოტურ მდგომარეობაში მყოფი ადამიანები მომატებული შთაგონებადობით ხასიათდებიან ჰიპნოტიზიორის შთაგონების მიმართ. ისინი გრძნობენ, რომ მათი ქცევა ყოველგვარი ცნობიერი განზრახვისა და ძალისხმევის გარეშე ხორციელდება. ჰიპნოზის მოქმედების ფსიქოლოგიურ თავისებურებათა შესახებ მკვლევართა შორის თანხმობა არ არსებობს. ადრეული თეორიის თანახმად, ჰიპნოზში მყოფი პირები ტრანსის მაგვარ მდგომარეობაში იმყოფებიან, რომელიც დიდად განსხვავდება ფხიზელი ცნობიერების მდგომარეობისგან. მეორე თეორიის თანახმად კი ჰიპნოზი მხოლოდ მომატებულ მოტივაციას წარმოადგენს. სხვა თეორიების მიხედვით, ჰიპნოზი როლური თამაშის ერთ-ერთი ნაირსახეობა - პლაცებო რეაქციის სახეობაა და მიმართულია ჰიპნოტიზიორის მოწონების დასამსახურებლად. ჰიპნოტური სტიმულაცია ჰიპნოზის მოსამზადებელი ეტაპია. ეს არის მოსამზადებელ აქტივობათა ერთობლიობა, რომელსაც მინიმუმამდე დაჰყავს გარე გამღიზიანებლები და მონაწილეებს მხოლოდ შეთავაზებულ სტიმულებზე ამახვილებინებს ყურადღებას და შთააგონებს, რომ ისინი ცნობიერების განსაკუთრებულ მდგომარეობაში გადასასვლელად ემზადებიან. ჰიპნობილურობა იმის მაჩვენებელია, თუ რა ხარისხით ექვემდებარება მოცემული ინდივიდი სტანდარტულ ჰიპნოტურ შთაგონებას. ინდივიდები შთაგონებადობის ფართო დიაპაზონით ხასიათდებიან, მისი სრული არქონიდან ტოტალურ შთაგონებამდე. ჰიპნობილურობა შედარებით სტაბილური მახასიათებელია. როგორც კვლევები ცხადყოფს, მოზრდილებში ეს მაჩვენებელი ფაქტობრივად უცვლელი რჩება. ბავშვები უფრო მაღალი შთაგონებადობით გამოირჩევიან. ეს მონაცემი თავის მაქსიმუმს მოზარდობის ასაკში აღწევს, შემდეგ კი თანდათან კლებულობს. მეცნიერები თანხმდებიან იმაზე, რომ ჰიპნოზს ტკივილის შემცირების უნარი აქვს, რასაც ჰიპნოტური ანალგეზია ეწოდება. ვინაიდან ჩვენი გონება წინასწარი განჭვრეტითა და შიშით აძლიერებს ტკივილის სტიმულებს, ჰიპნოზის საშუალებით სწორედ ამ ფსიქოლოგიური ეფექტის შემცირებაა შესაძლებელი. ტკივილის კონტროლი მიიღწევა სხვადასხვა ჰიპნოტური შთაგონებით: სხეულის ნაწილის არაორგანულად ან მთლიანი სხეულისგან განცალკევებულად წარმდგენა, გონების განთავისუფლება სხეულისგან, დროის სხვადასხვანაირად დამახინჯება. ჰიპნოზი განსაკუთრებით მნიშვნელოვანი ისეთ პაციენტებთანაა, რომელთა შემთხვევაშიც სრული ანესტეზიის მიღწევა შეუძლებელია (მაგ.: ორსული ქალების შემთხვევაში). აუტოჰიპნოზი (თვითჰიპნოზი) ტკივილის კონტროლისადმი საუკეთესო მიდგომაა, რადგან პაციენტს ტკივილის გაჩენისთანავე შეუძლია მისი გამოყენება. ფ.ზიმბარდო, რ. გერიგი - ფსიქოლოგია და ცხოვრება.
ტრიბუნა.ge

ტრიბუნა.ge — დამოუკიდებელი საზოგადოებრივ-პოლიტიკური ინტერნეტ-გაზეთი. ფუნქციონირებდა 2011 წლის მარტიდან — 2012 წლის სექტემბრამდე. გამოცემა ხელმძღვანელობდა თავისუფალი პრესის პრინციპებით. ჟურნალისტური სტანდარტების დაცვით მომზადებული ახალი ამბებისა და პუბლიკაციების გარდა, „ტრიბუნა.ge“ მკითხველს სთავაზობდა ბლოგებს. ინტერნეტგაზეთში ასევე იყო სპეციალური რუბრიკა — „მოსაზრება“, რომელშიც სხვადასხვა აქტუალურ თემაზე დაწერილი მოსაზრებები ქვეყნდებოდა. მოსაზრებების ბლოკში გამოქვეყნებული პუბლიკაციების ავტორები, ძირითადად, „ტრიბუნა.ge“-ის მკითხველები იყვნენ. ↑ Tribuna.Ge ფინანსური პრობლემების გამო დაიხურა[მკვდარი ბმული]
საქართველოს ნიადაგმცოდნეობის, აგროქიმიისა და მელიორაციის სამეცნიერო-კვლევითი ინსტიტუტი

საქართველოს სსრ სასოფლო-სამეურნეო წარმოების სახელმწიფო კომიტეტის მ. საბაშვილის სახელობის საქართველოს ნიადაგმცოდნეობის, აგროქიმიისა და მელიორაციის სამეცნიერო-კვლევითი ინსტიტუტი — დაარსდა 1946 წელს თბილისში. დაარსების ინიციატორი და პირველი დირექტორი იყო მიხეილ საბაშვილი. ჰქონდა განყოფილებები: ნიადაგმცოდნეობის, აგროქიმიურის, მელიორაციის, ნიადაგის ეროზიის, კოლხეთის ათვისების, სამეცნიერო-ტექნიკური ინფორმაციის; ლაბორატორიები: ნიადაგის ფიზიკის, იზოტოპების, მიკრობიოლოგიის ინსტიტუტი იკვლევდა ნიადაგურ საფარს და ადგენდა მიწის რესურსების რაციონალური გამოყენების, რეკულტივაციისა და ხარისხობრივი მაჩვენებლების შეფასების საკითხებს. სოფლის მეურნეობაში სასუქებისა და იზოტოპების სწორად გამოყენების ღონისძიებებს. ამუშავებდა კოლხეთის დაბლობის დაჭაობებული და აღმოსავლეთ საქართველოს დამლაშებული ნიადაგების მელიორაციის, ათვისებისა და ეროზიის საწინააღმდეგო ღონისძიებებს. ჰქონდა ასპირანტურა, ბიბლიოთეკა (39 ათასი ბიბლიოგრაფიული ერთეული). 7 საყრდენი პუნქტი, გამოსცემდა „სამეცნიერო შრომათა“ კრებულებს.
რუპერტ გრინტი

რუპერტ გრინტი (ინგლ. Rupert Grint) — ინგლისელი მსახიობი, რომელმაც სახელი გაითქვა რონ უისლის როლის შესრულებით ჰარი პოტერის ფილმების სერიაში. ეს როლი მან 11 წლის ასაკში მიიღო. მანამდე რუპერტი მონაწილეობდა მხოლოდ სასკოლო და ადგილობრივი თეატრალური დასის დადგმებში. 2001-2011 წლებში ჰარი პოტერის ფილმების სერიაში მან დენიელ რედკლიფისა და ემა უოტსონის პარტნიორობით ითამაშა. ვიკისაწყობში არის გვერდი თემაზე: რუპერტ გრინტი რუპერტ გრინტი კინოფილმების ინტერნეტ-მონაცემთა ბაზაში
რემედიოსი

რემედიოსი (ესპ. Remedios) — ქალაქი და მუნიციპალიტეტი კუბაში, ვილია-კლარას პროვინციაში. დაარსდა 1513-1524 წლებს შორის. დავდაპირველად ეწოდებოდა სანტა-კრუს-დე-ლა-საბანა, მოგვიანებით არაერთხელ შეიცვალა სახელწოდება. 1578 წელს ეწოდა სან-ხუან-დე-ლოს-რემედიოს-დე-ლა-საბანა-დელ-კაიო. მუნიციპალიტეტის ფართობია 560 კმ². 2004 წლის აღწერის მონაცემებით მუნიციპალიტეტში ცხოვრობდა 46,482 ადამიანი. მოსახლეობის სიმჭიდროვე შეადგენს 83,0 ადამიანს კმ²-ზე. კუბის მუნიციპალიტეტები კუბის ქალაქების სია ↑ Statoids. (July 2003)Municipios of Cuba. ციტირების თარიღი: 2007-10-09. ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-09. (ესპანური)
კამახუანი

კამახუანი (ესპ. Camajuaní) — ქალაქი და მუნიციპალიტეტი კუბაში, ვილია-კლარას პროვინციაში. ქალაქის სიახლოვეს გაედინება ამავე სახელწოდების მდინარე. განვითარებულია სოფლის მეურნეობა. მიმდინარეობს შაქრის ლერწმისა და თამბაქოს წარმოება. მუნიციპალიტეტის ფართობია 614 კმ². 2004 წლის აღწერის მონაცემებით მუნიციპალიტეტში ცხოვრობდა 63,544 ადამიანი. მოსახლეობის სიმჭიდროვე შეადგენს 103,5 ადამიანს კმ²-ზე. კუბის მუნიციპალიტეტები კუბის ქალაქების სია ↑ Statoids. (July 2003)Municipios of Cuba. ციტირების თარიღი: 2007-10-09. ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-09. (ესპანური)
კემადო-დე-გუინესი

კემადო-დე-გუინესი (ესპ. Quemado de Güines) — ქალაქი და მუნიციპალიტეტი კუბაში, ვილია-კლარას პროვინციაში. მდებარეობს კუნძულის დაახლოებით ცენტრალურ ნაწილში, ზღვის დონიდან 85 მ სიმაღლეზე. მუნიციპალიტეტის ფართობია 338 კმ². 2004 წლის აღწერის მონაცემებით მუნიციპალიტეტში ცხოვრობდა 22,590 ადამიანი. მოსახლეობის სიმჭიდროვე შეადგენს 66,8 ადამიანს კმ²-ზე. კუბის მუნიციპალიტეტები კუბის ქალაქების სია ↑ Statoids. (July 2003)Municipios of Cuba. ციტირების თარიღი: 2007-10-09. ↑ Atenas.cu. (2004)2004 Population trends, by Province and Municipality. დაარქივებულია ორიგინალიდან — 2007-09-27. ციტირების თარიღი: 2007-10-09. (ესპანური)
კარეტერა-სენტრალი

კარეტერა-სენტრალი (ესპ. Carretera Central) — დასავლეთი-აღმოსავლეთის მიმართულების ავტომაგისტრალი, რომელიც მთელს სიგრძეზე კვეთს კუნძულ კუბას. მშენებლობა ოფიციალურად 1927 წელს, ხერარდო მაჩადოს მმართველობისას დაიწყო. მიემართება კუნძულ კუბის გასწვრივ, დასავლეთიდან აღმოსავლეთისკენ, პინარ-დელ-რიოდან ორიენტემდე. გზა ორზოლიანია. მას განსაკუთრებული ეკონომიკური ღირებულება გააჩნდა მაჩადოსა და ფულხენსიო ბატისტას ადმინისტრაციებისათვის. ის უზრუნველყოფდა შაქრის ლერწმის სწრაფ გადაადგილებას და პროვინციებს შორის ეფექტურ კომუნიკაციას. კარეტერა ცენტრალი დასავლეთ კუბაში, ქალაქ პინარ-დელ-რიოში იწყება და ერთმანეთთან აერთებს მთავარ ქალაქებს, პროვინციებსა და მათ დედაქალაქებს, გარდა სიენფუეგოსისა. მისი სიგრძე 1 250 კმ-ია და მთავრდება ბარაკოაში, გუანტანამოს პროვინციის აღმოსავლეთ ნაწილში. ფოტოები ↑ History of Cuba დაარქივებული 2021-10-26 საიტზე Wayback Machine. - Carretera central article ↑ Map and mile by mile description